الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد اهلا ومرحبا بكم في لقاء جديد من لقاءات هزه السيرة او هزه السير الطيبة المباركة لاصحاب النبي عليه الصلاة والسلام. كل مرة بناخده قصة
اه بتبقى قصة محدودة غالبا بنحاول نختار قص حبة اللي هي ممكن تخلص في مرة واحدة بحيس نحقق الاستفادة بسرعة. ونعطي فرصة لمجموعة من الاصحاب آآ اللي ممكن ما بناخدش بالنا من قصصهم قوي. ويبقى ادينا شيء من حق اصحاب النبي عليه
الصلاة والسلام علينا ولا شك ان لهم حق كبير علينا هذا من حقوق اصحاب النبي عليه الصلاة والسلام ان احنا نحبهم. ونقتدي بهم وكذلك يعني ننشر سيرتهم ونعرف الناس بهم
وخاصة في زمن احنا محتاجين فعلا ان احنا نتعرف على القدوات ديت وآآ وفعلا احنا بنعاني الان في واقع مرير ليس فيه قدوات صالحة وولادنا واحنا ما صار الان من كمية الفساد اللي بنشوفها بقى يعني لو شفنا واحد اكل قطة بيبقى تريند
لو واحد مسلا ساعد امرأة عجوز في طريق وحد صوره يبقى تريند يقول لك واه يعني قد ايه انسان عزيم وجميل حتى يعني بقينا بنشوف الخير اللي هو البسيط كبير قوي من قلة الخير ومن قلة القدوات
اه وده بيترتب عليه ان انا نفسي بتأسر سلبيا ازاي؟ طب انا اما اشوف الوضع كده طب ما انا دلوقتي بالنسبة لي ده ده انا لو لو بصلي يعني على سطر وبسيب سطر
ده انا جامد جدا. بالنسبة للي انا شايفه ده لو انا لابسة يعني مغطية جسمي ولو حتى بلبسة ضيق. ده انا جامدة جدا بالنسبة لغيري يبقى بالتالي مسألة انعدام القدوات زائد
بيترتب عليها حاجات كتير. ان احنا بقينا نكبر قدوات هي مش قدوات ولا حاجة وحد عمل حاجة عادية فعلا. بس احنا بنشوفها كبيرة قوي من قلة الحاجات الكويسة الاسر السلبي التاني ان انا نفسي بقيت
بشوف نفسي جامد لو عملت حاجة بسيطة وبالتالي ما عنديش طموح ان انا اعمل حاجة اجمد من كده اللي هو انا شايف نفسي جامد جدا تمام حافز تلات تجزاء ولا ولا باصلي ركعتين قيام ليل ولا يعني حاجة بسيطة فشايف نفسي جامد لان الواقع
انا احسن من من تسعين في المية من الواقع لكن بقى لما بنروح العالم الموازي العالم الموازي فعلا اللي هو عالم الصحابة الكرام كل ده بينهار بقى اولا بنشوف يعني ايه قدوة بجد بجد وبتنهار تماما
كل القدوات ديت سواء القدوات اللي هي الضعيفة او الزائفة سانيا بنعرف ان احنا لولا حاجة وبتكتشف ان قدامك كتير اوي اوي يعني فيه شغل كتير اوي لازم تشتغله على نفسك
علشان تقرب بس يعني عشان السلام عليكم انا هنا انا مسلم يا جماعة فلأ هتلاقي نفسك عايز تصلي كتير وعايز تصوم كتير وعايز تشتغل في الدعوة جامد جدا ويعني وتشوف بقى جهاد الصحابة وتضحيتهم بدمائهم واموالهم
ايه هو انا فين من المعادلة؟ انا مش موجود. يعني ده لا انا لو حافز القرآن كله بصلي قيام ليل. احس ان انا ولا حاجة. تمام؟ انت لو لابسة نقاب
وشغالة معلمة ما تحس ان انا ولا حاجة وبالتالي ده كويس ده ده احساس كويس عشان ده بيخليني انشط للمزيد وابقى عايز اعمل اكتر من كده طول ما انا في سير الاكابر دول وطول ما انا شايف حد اعلى مني في الدين انا باتطور
وطول ما انا معزول عن النمازج ديت وبقارن نفسي بالناس في زماني عمرك ما هتتقدم ابدا فكده يقول لك لازم يبقى لك دايما في طريقك الى الله. صاحب اعلى منك
دايما القاعدة بتقول لك ايه لازم يبقى لك تلات انواع من الصحاب في الطريق الى الله صاحب اعلى منك ده قدوتك تقتدي به او ممكن يكون شيخك وصاحب زيك المستوى ده اللي بتتعاونوا مع بعض. يعني بتشده من ايد بعض وايه بتمشوا مع بعض في الطريق
وصاحب اقل منك بتدعوه الى الله وبتحاول تجيبه معك في الطريق صاحب اعلى ده قدوتك وبتبقى دايما تجري وراه. صاحب زيك بيساعدك. صاحب اقل منك. انت شغال معه دعوة طب بقى افرض ما لقتش الاعلى مني دوت بقى وده كتير بقى بيحصل
انا مش لاقي اللي اعلى مني ده اصلا مش موجود. فيه اعمل ايه دلوقتي اعمل ايه ؟ صاحب السلف الكتب هم دول اصحابك صاحب السلف في الكتب نشوف كتاب زي زي الكتاب اللي احنا بنقرا منه قلت لكم قبل كده عليه. اصحاب الرسول صلى الله عليه وسلم للشيخ محمود المصري
النسخة اللي معي دي جزئين يعني. تمام حاجة زي كده كتاب في سير التابعين كتاب في سير الائمة الاعلام هم دول اصحابك لو ما لقتش على الارض صاحب دول اول ما تصاحب دول
هتكتشف فعلا ان انت انا لسه بادئ اوي بغض النظر حتى لو لك صاحب اعلى منك كده كده برضه هتصاحب دول وده احلى صاحب. صاحب بيدي لك بس ما بياخدش منك حاجة
ودايما جلسته ما فيهاش غيبة. وما فيهاش نميمة. وما فيهاش اي حاجة غلط هو دايما خير بس دول تربية النبي عليه الصلاة والسلام. فخلينا عشان ما نضيعش وقتكم يعني اقول لكم النهاردة ان احنا معنا حاجة جميلة قوي كده
صحابي جميل هنتعلم منه حاجات جميلة. وانا بتعمد اجيب لكم الاسماء اللي انتم مش عارفين عنها اي حاجة اعتقد اعتقد ان كتير جدا بيسمعني دلوقتي اول مرة في حياته يسمع الكلمة دي الطفايل
ايه الطفيلي ده ده هو مين ده؟ انا اول مرة اسمع ان في اسم كده اصلا الطفيل بن عمرو الدوسي طبعا انت مش فاهم اي حاجة مش فاهم مش فاهم يعني ايه الدوسية برضه
بالنسبة لك ايه ؟ الاسم كله جديد. ودي حاجة بتفرحني ليه؟ لان انا حاسس ان انا النهاردة هطلع بناس مش مش هقول لك مسلا ما كنش عارف القصة قوي ده ما يعرفش اي حاجة خالص
ما كانش يعرف اي حاجة عن الطفيل لاول مرة يسمع اسمه فافرح بعد الدرس ده ما يخلص احمد ربنا وقل الحمد لله يا رب ان ان انا عرفت عرفت اسم واحد من الصحابة. ودي حلوة جدا على فكرة. يعني استكسر يا جماعة من معرفة هزه الاسماء
يوم القيامة الموضوع ده ينفعك ان شاء الله سبحانه وتعالى لان انت لما بتعرف اسم جديد بتحبه صح والمرء مع من احب فلما تحب اتنين غير تلاتة غير عشرة غير عشرين غير ايه غير الف
كل ما بعرف صحابي جديد وبحبه بحس ان انا انا اللي كسبت كسبت واحد جديد بحبه. والحديس بيقول للمرء مع من احب. يا رب انا بحب النهارده الطفيل ابن عمرو الدوسية. والمرة اللي فاتت كنت بحب عبدالله بن حزافة السهمية
والمرة اللي قبلها كنت بحب عبدالله بن عباس. وكل مرة بحب واحد جديد. وانا اللي كسبان في الاخر وبتصاحب واحد جديد تمام طفيل ابن عمرو الدوسية انا هقول لكم القاب القاب
اه ممكن نلقي نطلقها على الطفيل ابن عمرو الدوسية وائل من عمرو الدوسي يسمى زو النور زو النور وخلي دي على جنب هنعرف سببها كمان شوية ويلقب بالشهيد ابو الشهيد
الشهيد ابو الشهيد وبرضه دي هنفهمها في اخر القصة ليه اتسمى الشهيد ابو الشهيد؟ تمام وممكن نسميه آآ آآ ممكن نسميه الداعية المميز ممكن نسميه الرجل الذي عاش مليون سنة
ده اسماء من عندي كده. وهقول لكم ليه هنسميه الراجل الذي عاش عاش مليون سنة ازاي وازاي اقدر اعيش مليون سنة زي الطفيلي ابن عمرو الدوسية خدنا شوية اسماء كده احفظوها. وكل اسم هقول لك ساعتها انا ليه سميناه كده
تمام طيب الطفيل ابن عمرو ده اسمه امال ايه الدوسية ديت توصية دي نسبة الى دوس. قبيلة دوس قبيلة دوس دي ساكنة فين؟ في اليمن يبقى هو يمني. الله! ده حاجة جميلة خالص. احنا بنحب اهل اليمن قوي
اهل اليمن اطيب ناس وارق ناس والكلام دوت فهو يمني من قبيلة دوس في اليمن حلو الكلام زي ما تقول كده علاء حامد الاسكندراني وزي آآ فلان اللي آآ بورسعيدي الدمياطي المنوفي آآ كل واحد بينسب للبلد بتاعته
هو اسمه الطفيلي ابن عمرو بس هو يلقب بالايه؟ بالدوسي نسبة الى قبيلة دوس قبيلة داوس دي يا جماعة طلع منها مين؟ مين شاطر يقول لي هاسألكم سؤالين. السؤال الاولاني مين
اسلم تاني من قبيلة دوس وده اللي هنقول دي المفاجأة الكبرى اللي هنقولها في الدرس ده ان لعل هذا اللي هتقولوه دلوقتي في ميزان حسنات الطفيل ابن عمرو جبل كده كبير اوي
هو واحد من من اللي دعاهم الطفيل ابن عمرو. في ميزان حسناته اه برافو عليكم عليكم من الناس اللي كانوا مع من قبيلة دوس ابو هريرة. تخيلوا بقى لما يكون ابو هريرة في ميزان حسنات الطفيل ابن عمرو الدوسي
ده واحد واحد ابو هريرة من قبيلة دوس. من قبيلة دوس وهسألكم سؤال تاني في حد كتب بس هسأل السؤال برضو ابو هريرة اسمه الحقيقي ابو هريرة اتسمع ابو هريرة عشان موضوع الهرة والقطة والكلام دوت
كان فيه قطة هريرة يعني تصغير لهرة يعني. لكن هو اسمه الحقيقي ايه صح عليكم. اللي كتبت في اتنين كتبوا لغاية دلوقتي وتلاتة اسمه عبدالرحمن بن صخر الدوسي. عشان كده هو مش مشهور عشان احنا بنقول ابو هريرة فما بيجيش معنا الدوسية ديت. بس هو اسمه الحقيقة
عبدالرحمن بن صخر الدوسي وده معلومة جديدة برضو حطها في المعلومات الجديدة بتاعتك عبدالرحمن بن صخر الله اول مرة نعرف اسم ابو هريرة ان اسمه عبدالرحمن ابن صخر الدوسي ودي معلومة جميلة وان هو من قبيلة دوس ولعل اسلام ابو هريرة
كان بسبب الطفيل ابن عمرو ويكون ابو هريرة واحد من الناس اللي في ميزان حسنات الطفيل ابن عمرو الدوسي تعالى بقى نتعرف على الجبل ده يا جماعة عشان انا اتشوقنا اوي ده موضوع كبير احنا ازاي ما نعرفش الجبل ده اللي ما يعرفك يجهلك والله
اهلا بكم مع الطفيلي ابن عمرو الدوسي جبل الدعاة. تمام؟ ذو النور الشهيد ابو الشهيد مين بقى طفيل ابن عمرو يا جماعة كان رجلا سيدا في قومه تعال نشوف كمالات الطفيل بن عمرو قبل الاسلام اصلا
هذا رجل كان سيدا في قومه سيد قومه مطاع بيحبوه جدا تمام وكان اه وكان الطفيل اه شاعر شاعر مشهور في قومه وكان شريفا من نسب عالي جدا من قبيلة الازد
وكان شاعرا خطير مشهور بالشعر تمام طفيل ابن عمرو الدوسي قادم كان له رحلات لمكة عادي زي اهل اليمن. يروحوا مكة بداية امره كلها كانت رحلة لمكة راح مكة في العهد المكي لما النبي عليه الصلاة والسلام كان في مكة لسة يعني الطفيل ابن عمرو اسلم قديما
وائل بن عمرو اسلم قديما راح مكة في عهدي في احد زياراته ولقي رجال من قريش. ما كانش لسه كان ما كانش يعرف حاجة عن الرسالة ولا سمع عنها انما جاي عادي
اه اه يقابل النبي على يقابل الايه في زيارة او تجارة تلقي رجال من قريش ايه يا لولو يا طفيل انك قدمت بلادنا وهذا الرجل الذي بين اظهرنا قد اعضل بنا تعبنا
وقد فرق جماعتنا وشتت امرنا وانما قوله كالسحر يفرق بين الرجل وبين ابيه وبين الرجل وبين اخيه وبين الرجل وبين زوجته وانا نخشى عليك وعلى قومك ما قد دخل علينا فلا تكلمنه
فلا تكلمنه ولا تسمعن منه شيئا والكلام. شف التحزير الشديد وحرص قريش ان هي تخلي بالها من اي حد داخل مكة ما يقابلش النبي عليه الصلاة والسلام تمام لاحز بقى كزا حاجة في كلام اهل قريش
اولا تعلمون انتم ان قريش لما النبي عليه الصلاة والسلام دعا الى الله على طول اتهموه باتهامات كتيرة جدا هو كداب وان هو تقعد تبون ان هو مجنون ان هو ساحر
وحاجات كتير اوي تمام لكن هم في قعدة من القعدات قالوا احنا مش عايزين نبقى مختلفين كده. احنا عايزين نتفق على حاجة واحدة منطقية يا جماعة علشان الناس ما تضحكش علينا. يعني ايه مجنونة؟ مجنون مش جاي حتى
ينفع نقول مجنون! ما ازاي يا جماعة مجنون! طب ندفع نقول كداب! ما هو ما كدبش عمر! يعني ندور على حاجة! قعدوا في قعدة! يعصروا دماغهم! نتفق على كلمة علشان تبقى مقنعة لاي حد بيجي خاصة اللي بيجي من خارج مكة
احنا عارفين ان اللي داخل مكة كده كده عارف النبي عليه الصلاة والسلام. وطبيعي مش مش هيصدق اي حاجة بنقولها عليه. بس على الاقل نلحق اللي جاي من برة قعدوا يعانوا
علشان يطلعوا بقرار. والمعاناة دي ربنا وصفها في سورة المدثر وهم قاعدين يفكروا وربنا بيتكلم على وليد ابن المغيرة وهو قاعد يفكر زرني ومن خلقت وحيدا وجعلت له مالا ممدودا وبنين شهودا ومهدت له تمهيدا. ثم يطمع ان ازيد كلا انه كان لاياتنا عنيدا. صاروخه
حودة انه فكر وقدر فقتل كيف قدر ثم قتل كيف قدر ثم نظر بص توصف المعاناة ايه ما فيش كلام مقنع يتقال ثم نظر ثم عبس وبصر ثم ادبر واستكبر اخر حاجة ها اللي نقدر نقولها فقال ان هذا الا
فسحر يؤثر ان هذا الا قول البشر ده يعني الحاجة اللي تمشي هي مش تمشي عشان اللي يشوف النبي هيستنى انه ساحر هتمشي عشان حاجة واحدة بس عشان كلمة ساحر بتخوف
وكلمة ساحر بتنفر وكلمة سعر هتخلي الشخص ما يجيش اصلا عند النبي عليه الصلاة والسلام ان احنا لو قلنا انه كداب واحد يقول لك مش مشكلة اروح اسمع بيقول ايه؟ هيحصل ايه يعني
طب لو قلنا ان هو آآ مجنون واحد يقول لك مجنون هيعمل لي ايه ؟ مش مشكلة هاروح اسمعه. فهيتأسروا على طول قال لك احلى حاجة قل ساحر. ليه؟ الناس بتخاف من الساحر
لو انا قلت لك ان فلان ساحر انت مش هتروح له هو ده المطلوب. احنا مش عايزين حد يقرب منه فبيجيبوا تهمة خليك تنفر منه على طول سبحان الله يعني. وبعد كده كمان ايه قالوا له بقى قالوا له ده ساحر بيفرق بين الناس. وطبعا النبي عليه الصلاة والسلام فعلا فرق بين الناس بس ازاي؟ كان الرجل يسلم فاهله يبعده عنه
فعلا اتفرقوا فبيقول له بص فرق الناس عن بعض فرق الراجل وزوجته فرق الراجل وابوه. فهو الراجل يفتكر ده من السحر بس هو مش من السحر هو ده من الولاء والبراء. ده
نتيجة الولاء والايه والبراء وقالوا له احنا نخشى عليك منه وعلى قومك والكلام دوت. الحقيقة طريقة اهل مكة هي طريقة قديمة. يعني ربنا سبحانه وتعالى قال اه في سورة آآ الزانيات
كذلك ما اتى كذلك ما اتى. ما اتى الذين من قبلهم من رسول الا قالوا ساحر او مجنون. اتواصوا به بل هم قوم طاغون. يعني ايه يتواصوا به؟ يعني هم هم ازاي كل مرة كل الاقوام بيقولوا نفس الكلام
مع انهم ما تقابلوش وكأنهم وصوا بعض بنفس بنفس التهم المعلبة اللي للرسل دايما ربنا بيقول هم هم وصوا بعض اتواصوا به بل هم قوم ايه؟ طاغون بل الحقيقة هم ما توصوش به ولا حاجة. لكن ان المصدر واحد هو المصدر الشيطان
الشيطان هو اللي اقنع دول بنفس المشكلة واقنع دول بنفس المشكلة هو اللي بينقل نفس الكلام في كل قوم وكانهم وصوا بعض بس عن طريق الشيطان بل هم قوم طاغون. طيب
حصل ايه بقى اه انا انا عايز آآ كلام قريش بيعلمنا حاجة حلوة اوي بيعلمنا ان هي دي الطريقة اللي دايما الناس بتصد بها عن عن الهداية وده بيحصل حتى بس للاسف بيحصل للاسف من مسلمين
يعني مسلا مسلا بيجي حد شاب يجي يحضر لاحد العلماء ولا احد الشيوخ احد الدعاة فالداعية ده مسلا ملتحي كده زي حالاتي مسلا هو منهجه معتدل وعادي ما فيش حاجة بس هو مسلا اهله خايفين عليه
فتلاقي الكلام طبعا اكيد انتم كلكم بتعانوا من الموضوع دوت. لا مسلا انت تروحي تروحي تحضري الاخت بمنتقبة مسلا او تروحي دار فيها منتقبات. او انت رحت فيها شيوخ ملتحين او حضرت درس فجر او درس عشا لشيخ ولا شاب داعية زيي كدا
زي اهلك يقول لك خلي بالك والناس دي هتوديك في داهية الناس دي حتوديك سكة التطرف. الناس ديت يا بني اللي اللي بيقعد معهم في امن الدولة بيكتب اسمه اللي بيصلي
الفجر في المسجد بامن الدولة بياخد آآ بياخد بطاقته. وبيعرفه وبيجيبهم وهيلمهم. الكلام بقى اللي احنا ايه زهقنا منه. زهقنا زهقنا منه يا ابني بيقول لك لا ما تصليش الفجر في المسجد اصل اصل هم بيمسكوا اللي بيصلي الفجر في المسجد
يا عم انا بقالي عشرين سنة بصلي الفجر في المسجد. هو انتم ليه عايشين في آآ زمن آآ غير الزمن؟ الدنيا يعني مش كده هيدعشنوك وهتبقى داعش هيسفروك تعمل والناس دي بيستدرجوك بس وهيخلوك تبقى تبقى فكرهم يعني
يعني ايه آآ لازم ايه نفس الطريقة اللي هو هو عايز يوصل لك رسالة انك تخاف مني بس نفس الفكرة بالظبط بس آآ بس بس هم مش بيقولوا هو ساحر يعني مش هيعرفوا يقولوا ساحر طبعا. بس هو الفكرة ان هو عايز ينفر من الداعية اللي هو الملتحي زي حالاتي او الاخت
كده ان هو بيقعد يطلع علينا كلام بحيس الناس تخاف مننا اصلا. انا فعلا بيوصل لدرجة بشوف اهل عملوا في ولادهم حاجة. انا فعلا بسلم على شاب واشوف في عينه
الخوف مني انا مش عارف ليه الولد بيسلم علي كده فيها في ايه يا كابتن؟ مالك؟ هو خايف هو حاسس ان انا لو لو سلمت عليه هيتمسك. هيتقبض عليه بكرة. هيتحول لداعش
هيفجر نفسه فاهم ازاي ؟ فيقول لك آآ خل بالك دول معهم اسلحة وبتاع آآ حاجة يعني يعني انا بقعد اضحك ضحك كتير اوي من اللي بيعمله الاهل في في ولادهم عشان ينفروهم من دعوتنا بس
انت بتسمع مين؟ تسمع مين علاء حامد؟ مين الاخت اللي بتسمعها دي؟ مين الشيخ دوت؟ يا ابني دول متطرفين دول آآ مش عارف ايه؟ صح الكلام ده اسمعوه كتير قوي قوي
طيب يعني اه مش عارف اقول لكم ايه مش عايز اطول عليكم بس الموضوع ده متعب يعني بس عايز اطلع بحاجتين حقول بقى الطفيلي ابن عمرو الدوسية عمل ايه عشان دي رسالة لكل حد بيسمع عنا مش بيسمع مننا
تعمل ايه لو سمعت حاجة زي كده؟ تمام آآ آآ بس انا عايز عايز اطلع بحتة حلوة اوي. من الموقف دوت ممكن ما تاخدش بالك منها. وهي همة النبي عليه الصلاة والسلام في الدعوة الى الله
زائد قوة تأثير القرآن على النفوس. خد بالك هو ليه اه يقول لك الناس دي اه هو ليه ليه ليه الناس بيحزروا الطفيل عشان عارفين ان النبي عليه الصلاة والسلام لو شافه مش هيسيبه
هيجيبه وهيكلمه هم متأكدين كده ازاي من همته الدعوية يبقى انا اتعلمت ايه اتعلمت ان انا اي فرصة دعوية الاقيها لازم امسك فيها انت متخيل هم نفسهم هم نفسهم خايفين على الطفايل انه يعدي جنب النبي عليه الصلاة والسلام. ليه؟ مش هيسيبك
هيكلمك اكيد. انتم جايبين اكيد دي منين؟ احنا حفزناه حفزناه من همته الدعوية الرهيبة ان هو لا يدع فرصة دعوية الا اقتنصها. لزلك بيحزروا كل واحد بيخش مكة. وكأن النبي عليه الصلاة والسلام بيكلم كل واحد بيخش مكة
الله يا ترى بنعمل كده في الدفعة كلمتي كم واحدة في الدفعة ودعيتيها الى الله كم فرصة دعوية كانت قدامك طلبة الطالب مع الطلبة والطالبة مع الطالبات كم فرصة دعوية كانت قدامك سنين طويلة في الجامعة
ليه جارت جارتك قريبتك خالتك بنت خالتك صاحبتك كم واحدة بسيتي فيها الهداية اللي ربنا وصلك فيها كم فرصة ضاعت تمام؟ لدرجة ان بقى فيه ناس من كتر قلة همتها الدعوية
بقى ما حدش بيحزر منها. يعني يقول لك عادي يعني لو هو شافوها قاعدة مع مع الاخت الفلانية قلقانين يقول لك هي ما بتكلمش حد هي في حالها هي ما بتكلمش حد
فمش قلقانين منك تمام؟ لكن فيه حد يقول لك خلي بالك عارفينه شعلة دعوة شعلة دعوة شعلة دعوة بيقول لك خلي بالك اوعى تقعد مع فلان ده اول ما تقعد معه ياكل دماغك. هياكل دماغك
صح خلي بالك من الاخت دي. الاخت دي فزيعة. هتقعدي معها تقعد تاكل هتطلعي منها تروحي تلبسي الحجاب الشرعي على طول. مش هتسيبك فبرضو ايه دي حاجة سمعة طيبة. ان الناس تبقى قلقانة مننا من كتر الهمة الدعوية
اول حاجة همة النبي عليه الصلاة والسلام الدعوية. بنتعلم منها. نمرة اتنين بنتعلم سلطان القرآن على النفوس. انتم عارفين هم متخيلين ان هم خايفين من ايه؟ خايفين يسمع القرآن بس
طفيل لو سمع القرآن مرة واحدة هيلتزم هيلتزم لسلطان القرآن على النفوس. وده عشان كده بقول يا جماعة احنا في الدعوة معنا سلاح رهيب وهو القرآن فذكر بالقرآن من يخاف وعيد. وجاهدهم به جهادا كبيرا. ولعل احنا لنا تجارب كتير احنا نفسنا ما كناش نعرف قيمة سلطان القرآن دوت
خليني اسألكم سؤال بعد كل دورات التدبر اللي خدناها سواء الكهف الحجرات النور آآ الاحزاب الزاريات عم يا ترى في هل ادركتم كم سلطان القرآن على النفوس وكم يعني سيطرة القرآن فعلا على النفوس واسره للنفوس لما بتتعرض له فعلا بتجرد
تمام ولا ما شفتوش بنفسكم؟ احنا احنا نفسنا مش عارفين قيمة البضاعة اللي عندنا احنا مش مدركين احنا معنا ايه؟ لما انت تدرك انت معك ايه هتشتغل به احنا مش مدركين. بس لعل ربنا اكرمنا بالدورات دي عشان نعرف قيمة الحاجة اللي معنا
قدم المنتج بتاعك وانت واسق فيه قدم القرآن للناس وانت مطمن هو له قوة وسلطان اي واحدة فيكم مسلا دايما بسمع الصراحة قصص جميلة منكم الصراحة. بلاقي واحدة كاتبة مسلا ريفيو مسلا او تعليق او بوست عاملة لي منشن فيه تقول لها الصراحة انا
عمري ما فكرت اسمع درس ديني في حياتي. عمري ما تخيلت ان انا اصبر على درس ديني في حياتي. بس في واحدة صاحبتي دلتني على سلسلة اسمها مدرسة الذاريات. او سلسلة اسمها
آآ مدرسة الاحزاب. انا دخلت انبهرت ما كنتش متخيلة ان القرآن جميل كده. ما كنتش متخيلة ان ان القرآن فيه كل دوت. انا كنت عارفة سورة الاحزاب وباقراها بس عمري ما تخيلت ان هي بالجمال دوت. انا باسمع
الدرس بعيد من من جمال القرآن. انا ببقى عايز اسمع الدرس مرتين تلاتة. انا ببقى باجيب الدروس كلها بتاعة القرآن تاني. دي بضاعتنا اشتغل وانت مطمن الق عصاك طلقة في ماء في كون
لو انت نفسك مش مش عارف قيمة اللي معك الناس تعرف قيمته ازاي وامتى وامتى هيستمتعوا به ازا كان انت نفسك مش مستمتع به فالناس خايفين الطفيلي يسمع القرآن بس
انت متخيل قوة القرآن وهمة النبي عليه الصلاة والسلام في الدعوة طيب تعال بقى نقوله الطفيلي بقى عشان نقوله للشخص اللي هو بيتعرض للتشويه دوت اللي هو الناس بيشوهوا له الداعية والدعاء والكلام دوت بس مع انه
طب ما نقول له طب ما تسمع والسماح هيعورك واحد يقول لك لا ابعد ابعد عن علاء حامد مش عارف ايه وبتاع. طب ما تسمع خش اسمع يعني خش اسمع يا سيدي
ازا وجدت شيء يعني فيه عيب فانصحنا ازا وجدت شيء في فيما يريبك يا عم سبنا وامش تمام؟ زي زي سيدنا مصعب ما عمل كده مع ايه؟ فاكرين اتعلمنا ان سيدنا مصعب بن عمير لما دعا سعد بن معاذ
ودعا اسيد ابن حضير هم جايين بردو واخدين فكرة صعبة قال لك الراجل ده جاي يبقى يفرق شملنا وجمعنا وبتاع وراحوا قعدوا يشتموه ووقفوا يشتموه. فانا كداعية لازم اكون عندي صبر. واقول له والله يا اخي اسمع
اسمع زي سيدنا مصعب قال قال له هلا جلست فسمعت ازا وجدت ما يسوك يعني يعني كففنا عنك ما يسووك. هنمشي يا سيدي ونسيبك هو بقى عمل ايه؟ الطفايل عمل كده لوحده
راح مرة بيقول انا انا من كتر الرعب اللي حصل لي من سيدنا محمد عليه الصلاة والسلام بيقول انا حطيت قطن في وداني خشية ان انا اسمعه صدفة فاتسحر فبيقول رحت المسجد مرة المسجد الحرام فكده كده الناس كلها بتروحه
فبيقول لقيت النبي عليه الصلاة والسلام بيصلي في المسجد بيصلي في المسجد بيقول وانا حاطط القطن في وداني بيقول سبحان الله الصوت دخل وداني برضو وكأن ربنا اراد للهداية اراد لي الهداية
بيقول انا سامع سامع سامع الكلام كده قلت لنفسي سامع كلام حلو قلت لنفسي قلت انا هو انا وانا صغير والناس يقولوا لي ما تسمعش وخلاص ما اسمعش. انا رجل شاعر
انا رجل لبيب. انا سيد في قومي ولا يخفى علي الحسن من القبيح وانا مش هعرف السحر. وانا مش هعرف الكدب وانا مش هعرف الشعر. طب ما اسمع هيحصل ايه يعني؟ اتعرف
رحتي سمعت فدي بداية رحلة طفيلي من عمر الدوسي. انه سمع ها انني انا الله لا اله الا انا. فاعبدني واقم الصلاة لذكري. فاستمع لما يوحى. ربنا قال ايه؟ انك بالوادي المقدس طوى
وانا اخترتك فاستمع لما اسمع اسمع منا ما تسمعش عنا. اسمع منا. ما تسمعش عنا. بيقول فايه؟ فسمعت سمعت وسمعت اول ما سمع بيقول انبهرت بقى انبهر هو راجل شاعر. طبعا اللي بيسمعه ده مش كلام عرب
ولا كلام شعر ولا كلام نسر. ده حاجة تانية خالص حاجة تانية خالص انتم عارفين عقبة ابن ربيعة حطب بن ربيعة راح للنبي عليه الصلاة والسلام يفاوضه قبل كده قال له انت جيت لنا بما فرقت به شملنا وسفهت احلامنا وعبدت الهتنا وقعد يكلمه كتير جدا
قال له طب ان اردت ملكا ملكناك؟ ان اردت مالا جمعنا لك. ان اردت شرفا سودناك علينا والنبي عليه الصلاة والسلام قاعد يسمعه بس بعد ما اخلص حوار طويل جدا عتبة ابن ربيعة
كان اسمه ابو الوليد شهرته ابو الوليد وقال عليه الصلاة والسلام هل فرغت يا ابا الوليد هل فرغت يا ابا الوليد قال نعم. قال تسمع مني اسمح لي اتكلم قال اسمع منك
وقال النبي عليه الصلاة والسلام اعوذ بالله من الشيطان الرجيم بسم الله الرحمن الرحيم تنزيل من الرحمن الرحيم. كتاب فصلت اياته قرآنا عربيا لقوم يعلمون نذيرا وبشيرا فاعرض اكثرهم فهم لا يسمعون. وقالوا قلوبنا في اكنة مما تدعون اليه
وفي آذاننا وقروا ومن بيننا وبينك حجاب فاعمل. فاعمل اننا عاملون. ثم اخذ له ايات من سورة فصلت قرأ عليه صفحة ونص تقريبا السورة اتفصلت حتى وصل الى قوله تعالى فان اعرضوا فقل انذرتكم صاعقة مسل صاعقة عاد وثمود فابو الوليد وضع ايديه على فم النبي عليه
عليه الصلاة والسلام قال حسبك يا محمد كفاية كفاية وافتكر ان الصاعقة هتنزل عليه وهو واقف طبعا هو خد الرد من هنا ما قدرش يتكلم كلمة وانبهر جا له حالة من الزهول ورجع لقومه
الناس قالوا ابو الوليد راجع بوش غير اللي راح به قال لهم يا جماعة من الاخر اللي انا سمعته ده لا سحر ولا كهانة ولا شعر. يا معشر قريش اطيعوني. اطيعوني
واجعلوها بي خلوا بين هزا الرجل وبين ما هو فيه فاعتزلوه فوالله ليكونن لقوله نبأ عظيم قالوا له لقد سحرك يا ابا الوليد بلسانه قال هذا رأيي فاصنعوا ما شئتم. هو ما اسلمش في الاخر للاسف
بس هو كاد ان يسلم شف سلطان القرآن وشف وشف صبر النبي عليه الصلاة والسلام على على الدعوة والكلام دوت هو نفس الكلام حصل بقى لمين بقى؟ للطفيل ابن عمرو. حصل له حالة من الزهول والانبهار. شاعر ما انا مش صغير. عارفين احنا مشكلتنا
مشكلتنا ايه يا جماعة في القرآن؟ لما بنسمع مسلا القرآن دوت ايه يعني آآ ما حدش يقدر يجيب زيه آآ لما مسلا نسمع ان القرآن دوت آآ الى ان اجتمعت الانس والجن على نيات مثل هذا القول ليأتون مثل عارف احيانا اسألكم السؤال دوت. مش احيانا بييجي في بالك كده بيجي في بالك خاطر طبعا
هو ايه المشكلة لو حد جاب زي القرآن صح؟ خاطر يعني مش هاقول لك ان انت كفر ولا حاجة لأ خاطر سريع كده بيجي لك خاطر كده تقول له هو هو ايه الصعب في ان حد يجيب زي القرآن
صح بيحصل. عارف ليه انت سألت نفسك السؤال ده؟ لان انت ما لكش في اللغة العربية ما بفهمش فيها اصلا احنا بنتكلم عربي عربي مكسر. بس احنا ما لناش في اللغة العربية. ما بنفهمش فيها. فعلا احنا ما نفهمش لغة عربية اصلا
الخبير هو اللي يقول لك احنا مش خبراء احنا مش عارفين النص ده كم الاعجاز اللي فيه والابداع اللي فيه اه في اللغة وفي البيان وكل حاجة اللي تخلينا نكتشف لوحدنا. انا عارف احنا عاملين زي ايه مع اللغة العربية
عاملين زي طفل صغير ماسك ايفون. طفل صغير ماسك ايفون حديس حلو؟ ماسكه بعد كده ابوه جاب له جاب له لعبة ايفون لعبة بمتين جنيه. بزراير وبتاع وبينور وبيطلع صوت. حلو؟
اه سامع وهم قاعدين بيقولوا الايفون ده ما حدش في مصر يعرف يعمله ما فيش حد في مصر لو مصر كلها قعدت عشان تعمل ايفون ده مش هيعرفوا يعملوا زيه
هو هو ماسك الاتنين وبيلعب بهم فمش شايف فرق يعني فبيقول لهم يا جماعة ايه المشكلة؟ طب ما هو ده شبه ده طب ما هو عملوا زيه اهو فاكر ان هو عشان بينور وبيعمل صوت يبقى هو ده زي ده
الرد هيكون ايه؟ قال له عشان انت ما بتفهمش انت لو تعرف بس ان الايفون ده جواه ايه؟ البورد عاملة ازاي؟ البرمجة بتاعته عاملة ازاي؟ السوفتوير بتاعه وصل في الهارد وير ما معقد ازاي ؟ عشان انت غلبان كطفل سازج ما تعرفش تفرق بين اللعبة والحقيقي
احنا عاملين كده في علاقتنا باللغة العربية. احنا عاملين زي الطفل دوت لو بنتعامل مع القرآن واي نص تاني على ان ما هم شبه بعض اهو وليه صعب نجيب زي القرآن عشان انت طفل في اللغة العربية في الحقيقة. تمام؟ اللي فاهمين بقى اللي هم صنعوا الايفون نفسه او اللي هم اهل الصنعة
يقولوا لك مستحيل يستحيل حتى يأتي بنص مسل هزا القرآن. وخد منهم. لان العرب القدامى كانوا احوج الناس ان يأتوا بمثل القرآن. لان كان التحدي تحدي كان نهايته ان ان ابطال الدعوة هو قال لهم لو عرفتم تجيبوا زيه يبقى انا كداب
ازا كانوا محتاجين جدا ان هم يأتوا بمثل القرآن وما عرفوش واعترفوا بكده كزا مرة ان له لحلاوة وان عليه لطلاوة وان اعلاه لمغتق وان اعله لمثمر وان اسفله لمغدق وانه يعلو
ولا يعلى عليه صح بيقول بقى الطفيلي قال رحت للنبي عليه الصلاة والسلام واتبعته. لغاية ما دخل بيته مشيت وراه لغاية ما دخل بيته فقلت له يا محمد اه ده اللي بقى عايز اقوله للانسان اللي بيسمع اه حاجات مشوهة عن بعض الدعاء. اقول له اسمع منه
بقول لوالدك طب ما تسمع درس العلاء. اسمعوا له درس يمكن تحبه يمكن تقتنع باي فاهم سبحان الله اي حد بيسمع فعلا بيقول هو انا هو انا كنت بقول كده ليه؟ ما الناس كويسة اهي. ما هو انت بتسمع عننا بس عمرك ما سمعت مننا
بيقول رحت للنبي عليه الصلاة والسلام وقلت له يا محمد ان قومك قد قالوا لي كذا وكذا. قالوا له قال له بقى كل حاجة ووالله ما برحوا يخوفونني امرك حتى سددت اذني بقرصف يعني بقطن لئلا اسمع قولك ثم ابى الله الا ان يسمعني قولك
ما سمعته قولا حسنا اعرض علي امرك قل لي بقى اللي عندك كله وعرض عليه النبي عليه الصلاة والسلام الاسلام وتلا عليه القرآن فوالله فلا والله ما سمعت قولا قط بيقول قفلا والله. فعرض علي رسول الله صلى الله عليه وسلم الاسلام وتلا علي القرآن
فوالله ما سمعت قولا قط احسن منه ولا امرا اعدل منه قال فاسلمت وشهدت شهادة الحق بص بقى الطلعة بقى الطلعة الجامدة الطفيلي هيتحول دلوقتي. اسلم. طب اسلم حط بدل اسلم دي التزم. حلو؟ التزم
انت ما كنتش ملتزمة. التزمت انت ما كنتش ملتزم. ربنا هداك. عملت ايه بقى من ساعة ما التزمت بص الطفيلي هيعمل ايه قال يا نبي الله طفيل ابن عمرو يا جماعة في دوس
زي معاز زي سعد بن معاز في المدينة تاني طفيل ابن عمرو في دوس زي سعد بن معاذ في المدينة قال يا رسول الله بص الموقف اني امرؤ مطاع اني امرؤ مطاع في قومي
وانا راجع اليهم وداعيهم الى الاسلام ندعو الله ان يجعل لي اية تكون لي عونا عليهم فيما ادعوهم اليه فقال النبي عليه الصلاة والسلام اللهم اجعل له اية اللهم اجعل له اية
تخيل انت ناوي ايه من اسلم بس في مكانه. قال انا هرجع دلوقتي هدعو قومي للاسلام كلهم هيجيب الدفعة كلها انت التزمت. كم واحد من اصحابك التزم انت التزمت كم واحدة في الدفعة التزمت؟
ها انت التزمت كم واحدة في قرايبك التزموا؟ سببك تمام ناوي يرجع يجيب قومه كلهم المهم رجع طلعت العالمي لما جه وصل لقومه فعلا ساب النبي عليه الصلاة والسلام راح لقومه يدعوهم
لما وصل لقومه طلعت نور هنا بين عيني لا في نور بين عينيه نور نور طالع كده طلعت النادي العلامة نور بين عينيه عشان كده قلنا اسمه ايه؟ كان سمي ايه؟ زو النور. صح
ده اول ادي اول اسم فهمناه. زو النور حلو فحصل ايه بقى من طفيل؟ دعا ربنا ان ما تبقاش بين عينيه. قال اللهم في غير وجهي. طب ليه قال اني اخشى ان يظن انها مثلى
وقعت في وجهي لفراق دينهم. يعني بيقول لا يكاد علاء بيضا قوي الحتة دي بيضا قوي هل ممكن قومي يشوفوها ايه؟ يقولوا ده ده عنده حاجة زي برص. او عنده مرض هو اللي عامل في وشه كده عشان هو ساب دينا. فتبقى حاجة عليه مش له. قال يا رب
في حتة بس مش في وجهي انتقل النور سبحان الله! ربنا استجاب دعاؤه! حاجة عجيبة والله! ربنا استجاب دعائه! النور انتقل من بين عينيه كان هو معه صوت كده بيمسكه زي كرباج كده
باك النور في طرف الكرباج دوت في طرف الصوت طرف الصوت. فكان عامل زي القنديل المعلق كان كل ما يحرك الصوت لانه فيه لمبة مربوطة في الصوت. تروح وتطلع وتنزل مع الايه؟ مع الصوت كأنه قنديل معلق. فداخل على قومه كده. بس العجيب ان هو برضه ما تأثروش قوي بالاية ديت يعني
كلهم يعني قال حتى جئتهم. حلو. يبقى ازا هو اشتغل دعوة. ما قالش بقى ايه انا لا مش هشتغل دعوة. اصل انا لسه مش قدوة. ما تبدأ يا عم ورب نفسك واشتغل وربنا
لا انا مش هشتغل دعوة عشان انا لسه ما اتعلمتش وانا قلت لك اشرح مواريس وانا بقول لك اشرح لنا آآ كتاب آآ المغني لابن قدامة انا بقول لك ادعو للناس اللي انت عارفه
ادعوا الناس للتوحيد ادعوا الناس للصلاة كلمي بنت في حجاب. كلم ولد في سجاير كلم ولد في مخدرات. عادي حياتي البسيطة مش لازم تبقى شيخ عشان تبقى داعية. الداعية دا هو كل واحد بيبلغ اية. هو داعية
بلغوا عني ولو اية. عرفت حكم بلغه. عرفت اية بلغها. عرفت حاجة صح انصحي بها الناس كلنا دعاة. لكن الشيوخ والعلماء اه دي حاجة ده عدد محدود. لكن الدعامة كلنا دعاة يا جماعة. كلنا دعاة
المهم دخل اشتغل دعوة على طول زي ابو بكر الصديق في اول يوم اسلامه دعا خمسة من العشرة المبشرين بالجنة بيقول نزلت على ابي اول ما وصلت هنلاحز هنا مشكلة هتحسوها في الطفيلي ابن عمرو الدوسية
طفيل ابن عمرو عنده حماس رهيب للدعوة بس للاسف هو عشان سيد في قومه انتم عارفين الشخص لما بيبقى سيد في قومه بيبقى شديد شوية شديد شوية هو آآ طفيلي كان شديد
طبعه شديد انتم عارفين سيد قومه بيبقى دايما مش مش بيبقى سهل ان هو يبقى عنده الرفق واللين والكلام دوت اه دايما عنده الشدة وهو متعود على السيادة فهو عنده اوامر
فالطفيلي لسة الحتة دي ما زبطتش قوي معي فراجع واخد نفس طبعه القديم ودي حاجة نتعلمها بقى ان انا احيانا بيبقى فيها طابع قبل التزامي ما ينفعش مع التزامي ما ينفعش ابقى شديد ما ينفعش ابقى قاسي
ما ينفعش ابقى اوامر وخلاص هو كان عنده حتة شوية لسة مسألة ان انا ابقى ابرمج نفسي على الوضع الجديد. ان انا لازم اتكلف الرفق واللين والكلام ده لسه شوية
تخيلوا بقى دخل على والده والده تخيلوا عمل معه ايه دخل على والده فبيرحب به قال له اهلا حمد لله على السلامة قال له اليك عني يا ابتي بالراحة شوية
اليك عني يا ابتي فلست منك ولست مني قال ولم يا بني قلت اسلمت وتابعت دين محمد صلى الله عليه وسلم قال اي بنية فديني دينك. يا اخي انت بتزعق لي ليه ؟ يا يا ما فيش مشكلة والله نبقى معك
قلت اذهب فاغتسل وطهر ثيابك ثم تعال حتى اعلمك ما علمت والده راح اغتسل ورجع وعلمه الاسلام واسلم فعلا بس يعني ايه ربنا سترها. يعني تقدر تقول ان ربنا سترها معه. لان واحد بيكلم والده بالطريقة دي صعب
طبعا احنا عارفين بنعاني قد ايه في دعوة اهلنا في البيت انا هكمل معكم عشان هو الموضوع ده اتكرر تاني وبعد كده راح لزوجته. راح راجع على زوجته يا اهلا وسهلا حبيبي وبتاع. ان لا اليك عني. برضو
فلست منك ولست مني قالت لما بابي انت وامي؟ قالت وقد فرق بيني وبينك الاسلام وتابعت دين محمد صلى الله عليه وسلم قالت فديني دينك قال اذهبي واطهاري وقال لها نفس الايه؟ نفس الكلام
تمام وشد عليهم جامد جدا. فالحمد لله ربنا يعني هدى زوجته برضه. بس برضه الاسلوب ده ما كانش يعني كان متوقع يحصل نفرة المتوقع يحصل نفرة انت عارف يعني واحد يكلم والده كده
فهنقول يا جماعة مش صح يعني مش مش احسن حاجة كان لابد من الرفق شف سيدنا سيدنا ابراهيم وهو بيكلم والده يا ابتي يا ابتي اني قد جاءني من العلم ما لم يأتك فاتبعني. اهدك صراطا سويا. شف طفايل عمرو يقول لست مني ولست منك واليك عني. صعب
صعب صعب يعني بنقول ان ان ان يعني هو كان شديد لان هو سيد قومه متوقع. بس هو برضه بنقول آآ آآ بيكتسب نكتسب مهارات دعوية نكتسب مهارات دعوية والده اسلم زوجته اسلمت
تمام؟ وبعد كده اشتغل على قومه ما استجابوش له خالص زي ما قلنا خلينا نتعلم الدرس الاول قبل ما نكمل موضوع ان ان قومه ما استجابوش له خالص ان الدعوة في البيت يا جماعة غير في اي حتة
فايدة مهمة جدا الدعوة في البيت غير في اي حتة دايما احنا عندنا مشكلة لما الاخ يلتزم او الاخت تلتزم. ايه مشكلة المشكلة في البيت ازاي ادعو بابا وماما ابويا مش ملتزم. امي مش ملتزمة. اخواتي مش ملتزمين
تمام ادعوهم ازاي لازم نفهم حاجة ان اللي قاعدين معك في البيت دول مطولين انت ما هتقابلهم النهاردة وبكرة وبعده الى الابد. انت قاعدين مع بعض دايما قاعدة بتقول لك اللي انت قاعد معه ومطول
ما تستعجلش وما تخلصش اللي عندك بسرعة وما تحرقش الطبخة علشان تدي فرصة ان انك تكمل ويسمعك بكرة وبعده بمعنى طبعا فضلا ان الوالد والوالدة لهم معاملة خاصة في الدعوة
ده الوالد والوالد يا جماعة في حتة تانية معاملة خاصة في الدعوة. يعني ما ينفعش نزعق ما ينفعش اغير اغير منكر بايدي مسلا. ما ينفعش ابويا مسلا ماسك سيجارة اروح انا مطفيها له
اخرك مع الوالدين الكلام الوالدين بس التغيير المنكر باليد مش مع الوالدين. لعظم حق الوالدين الوالدين لو بيعملوا حاجة غلط اخري النصيحة باللسان اليد ومع اللسان اخري الكلام الرفيق جدا
رفيق جدا ما ينفعش اعلي صوتي ما ينفعش ازعق ما ينفعش اتخانق تمام وبعد كده مع الوالدين هنعمل ايه بقى مش كل ما ينفعش يبقى فيه اوامر ما ينفعش يبقى فيه اوامر. لازم يبقى فيه لطف
وصلها بشياكة اقعد يا جماعة عارفين مشكلتنا ايه؟ وليه المشكلة دي هتحصل ولا لا مش بابا وماما لما انتم حبيتم تدعوهم دايما او تقولوا لي بابا صل ماما البسي حجاب كويس. بابا آآ بطل سجاير
كان الرد ايه ؟ قال لك يا ابني انسى ان انت تربيني انا ابوك انا اربيك. انت مش هتربيني انا امك انت مش هتربيني. سمعتيها ولا ما سمعتيهاش ده اللي لازم تفهموه. اللي الاب والام
بيحسوه لما انت بتكلمه كده. هو ابني هيربيني دلوقتي هو الالتزام ده يا ابني هيحولك ان انت تربيني! طب والله ما انت ملتزم طب انا هامنعك من الالتزام. مش عشان هو ما بيحبش الالتزام
ولنا هم ناس مش كويسة. بس حس الالتزام ده بيجيب نتيجة سلبية علي دلوقتي حول ابني بقى عايز يبقى استازي. عايز يعلمني الصح. البنت بتتنطط علينا بشوية المعلومات اللي عرفتها في المسجد ولا في الدار. طب مش
هتروحي الدار. طب مش هتروحي المسجد يبقى مين اللي عمل في نفسه كده؟ وبعد كده نرجع نقول اهالينا وحشين لا هم مش وحشين انت اللي عملت كده. انت اللي عملت كده. دي غلطتك
ما ينفعش وانا بادعو ببابا وماما بالزات حسسهم ان انا بربيهم او بعلمهم وادبهم مش هيقبلوا كده ابدا ولا يستحملوه لازم اجيبها بلوت بلطافة بابا حبيبي يعني انا انا والله نفسي كل عملي في ميزان حسناتك. انت اللي علمتني الصلاة. وانت اللي حببتني في القرآن. وانا بروح الدار بدعي لك
تمام وانت يعني ولما باصلي انت اول واحد قلت لي صل في حياتك. ما بابا ما تيجي تصلي بي ما تيجي تصلي بي تيجي نصلي بالليل مع بعض انت صل بي انا بحب صوتك
تمام؟ ماما انت زي القمر وجميلة وكل حاجة وبتاع. عارفة لو لو عملتي الحجاب كده شكلك احلى لما بتلبسي الفستان الواسع بيبقى شكلك اجمل آآ كده بالتوازي بقى مع كده
انا شغال بقى ايه شغال خدمات عشان يحبوني عشان يحسوا ان الالتزام جاب فايدة ازاي من ساعة ما التزمت وانا بعمل حاجات ما كانوش كانوا بيحلموا ان انا اعملها بقيت بغسل مواعين. بقيت برجع بدري. بقيت بمسح جزمة ابويا. بقيت بعمل شاي. بقيت بساعد في الغدا. بقيت بسمع الكلام. بقت صوتي واطي. بقى برتب اوضتي
بقول لك ايه ده هو الالتزام حلو التزم يا ابني الله يسهل لك فدي هتعوض دي. فلو انا مرة اتكلمت ما عجبهمش الكلام دي هتعوض دي يبقى انا مع والدين بشتغل ازاي
ببهرهم ان الالتزام يا جماعة جاب لكم مصلحة دنيوية. هو ما لوش دعوة بدينك انا ابويا مش هيفرح ان انا بصلي ولا انا بحفظ قرآن ما يفرقش معي دي حاجة لي انا
هيفرح لما بيشوفني بسمع كلامه عرفنا احنا بيشوفني صوتي واطي هيفرح لما بيشوفني بمسح جزمته هيفرح لما يشوفني ماما بتشوفني بغسل المواعين هتفرح لما بتلاقيني رتبت اوضتي وهاقول لها انا اتعلمت كده في المسجد. اتعلمت كده في الدار
بيقول لك روح يا ابني الدار زي ما انت عايز. رح المسجد زي ما انت عايز لما اجي بقى الاقيه اتكى في حتة هي ما هياش عجباهم اوي. اقول لهم طب ما تصلي يا بابا يعني ايه تزمزق شوية مش هيشد علي
ليه؟ لان هو بيقارن دلوقتي يعني لو شديت عليه هخسر كل حاجة مش مشكلة نستحمل دي عشان دي. وممكن ساعتها يعدي الدقن ويعدي النقاب علشان ايه علشان المكاسب اللي خدم الالتزام دي ما يخسرهاش. ما فيش مشكلة دقن بس بقى بيسمع الكلام. مش مشكلة النقاب بس البت بقت ان شاء الله بتزاكر. وبرضو المزاكرة والتفوق
الدراسي الحاجات دي بتفرق معهم جدا انا الكلام ده جمعته في درس قبل كده الناس عارفينه. الدرس ده في كان كان في سلسلة اساسيات الطريق الى الله كان اسمه ايه الدرس؟ اسمه كده اكتبوا الاسم ده. كيف تتعامل مع الوالدين بعد الالتزام؟ واجب تسمعوه بعد المحاضرة دي
اسمه كده. كيف تتعامل مع الوالدين بعد الالتزام مشهور ده بس مشهور ده يتسمع بس انا بديك عينة طيب مع اخواتي مع اخواتي ممكن عادي الخطاب يبقى ايه اعلى شوية لان اخواتي مش مشكلة
بس برضو نفس الكلام يا جماعة الوالدين طبعا قلنا مش هينفع اغير بالايد مش هينفع اعلي صوتي مش هينفع اتكلم كلام صعب شوية اخواتي ممكن في في ساحة اوسع شوية اخواتي عادي متعودين على بعض نضرب بعض
تمام فاعمل ايه معهم بقى اخوك او اختك بص ممكن تتك عليه يعني تشد بس ما توصلش لحتة ان هو مش ان هو يقول لك باقول لك ايه ما تكلمنيش تاني
عارف لو وصلنا لدي يبقى انت بوزت الدنيا. ليه ؟ اصل ده قاعد معك في الاوضة. دي نايمة معك في اوضتك لما ييجي اخويا واختي او وصلت معه لمرحلة مسلا من نصيحة ان هو مش عايزني ما بيكلمنيش خلاص
هي في حاجة غلط يبقى انا لازم ممكن مع اخويا اعلي شوية او مع اختي اتكى شوية بس ايه بس انا عارف امتى هوقف هاقف قبل ما يحصل النفرة اوقف في اللحظة اللي اللي تسمح لي ان انا اتكلم بكرة تاني. او بعد بكرة تاني
بالتوازي مع كده باعمل ايه مع اخواتي؟ بدلعهم بقى بدلعهم يعني ايه؟ يعني وانا راجع اجيب لاخويا عشا آآ اجيب لاختي شيبسي او يعني حاجة مش مقاطعة يعني. تمام؟ في البيت مسلا اخ مسلا مع اخته بيقعد يعاكسها يقول لها كلام حلو
من ساعة ما التزم وهو بيعاملها حلو اوي بيجيب لها هدايا كتير. تمام؟ آآ اخوك حاسس ان انت بتخدمه وجدع معه فهما برضو مبسوطين منك. فالكلام بيجيب بقى ممكن انا مسلا لو اتصلت باختي آآ انا جايب لك آآ عشاء وبتاع ما تعمليش حاجة. ما تاكليش انا جايب لك اكل حلو من برة وهناكل مع بعض
وانا عايز اكل مع اختي بقى بعمل ايه؟ بكلمها في الحجاب على قلبها زي العسل تمام؟ اخويا قلت له تعال تعال ننزل مع بعض مسلا نتمشى شوية واعزمك على على الحاجة الحلوة اللي انت بتحبها. وانا باتمشى معه باكلمه في الصلاة
فهمتم الكلام كده ايه الدنيا هتيجي معك لكن اللي هو التزم وداخل بقى يعزب البيت مش هيجي معك هي جت مع الطفيل ابن عمرو زي ما قلنا ربنا سترها معه
بس ده مش ده ده مش العادي ده مش العادي تمام واحد بيقول لي في كومنت الحركات دي بتتقفش. ما عشان انت ما بتعملهاش بشكل طبيعي. انت بتعملها بتكلف انا مش عايز اهتمام متكلفة. انا عايزها تبان طبيعي
ان انا فعلا بعمل كده لله. وبعمل كده عشان الالتزام بيقول لي كده. مش عشان بادعوكم وخلاص لا من قلبي بعملها فعلا. وحيبان فهمتم الكلام الناس دايما سؤالهم اعمل ايه في البيت
لكن عارف برة الشارع صاحبك لو انا مسلا يعني اتكيت اكتر شوية هيحصل ايه؟ صاحبي هيخسرني خلاص مش مشكلة ربنا يهديه مع حد تاني. يعني يعني هنعمل ايه فاهمين الفكرة؟ هو له حد تاني لكن اللي قاعد معي في البيت ده موضوع تاني
معي ما ينفعش اخسره لكن واحد قابلته في الطريق صدفة ولا قابلته في في مكان فنصحته ما قبلش مني زعل مني بتاع ما خلاص مش مشكلة اعمل ايه فدايما قبل ما تتهم
المدعو ان هو اللي وحش اسأل نفسك هو انا اصلا استعملت اسلوب صح ولا لأ لان احنا يا جماعة احيانا بتبقى المشكلة ما كتش مشكلة في المدعو اصلا. المدعو فيه خير. وكان ممكن يستجيب. بس انت اللي غشيم
انت كنت غشيم في المعاملة واتعملت بطريقة مش كويسة. ما تيجي تسمع القصة تغلط الداعية مش المدعو. قلت له يا عم هو فيه خير. فانت لازم تبقى ليه ليه كلمته بالطريقة ديت
فهمنا الكلام انا متوقع ان الطفايل شد على قومه كمان طبعا ماشي ابوك عشان في في ود في قبل منك. زوجتك عشان الخير اللي بينكم قبلت منك. طب قومك ما قبلوش منك
انتم عارفين بقى رجعت طفيل ابن عمرو للنبي عليه الصلاة والسلام بعد ما دعا قومه عارفين قال للنبي ايه مش هتصدقوا مش هتصدقوا قال للنبي ايه ؟ راح للنبي عليه الصلاة والسلام بعد فترة
قال يا رسول الله اني دعوت دوسا الى الاسلام فابوا علي فادعوا الله عليهم بيقول له ادعي ربنا ادعي ادع ربنا عليهم. مش لهم بيقول لي ادعي عليهم فالنبي عليه الصلاة والسلام لما سمع الكلام ده خد بالك والنبي بيستكشفه
النبي عليه الصلاة والسلام يا جماعة عنده فراسة رهيبة طبعا طلب زي دوت فهمه كل حاجة فهمه ان في مشكلة عندك تشديد قوي ممكن تبقى ايه دي؟ دي المشكلة النبي عليه الصلاة والسلام عمل حاجتين
اول حاجة رفع يديه الى السماء ايه الواد يا عليم؟ علموا درس عملي قال اللهم اهد دوسا. اللهم اهد دوسا اللهم اهد دوسا واتي بهم اللهم اهد دوسا وات بهم
وبعد كده قال له يا طفيل ارجع الى قومك وادعوهم تاني ولكن ارفق بهم بالك حط ايده على المرض بسرعة رهيبة وبفراسة رهيبة قال له ارجع الى قومك وادعوهم وارفق بهم
ارفق بهم هي دي دي لو زبطت معك هيستجيبوا لك. هم مش وحشين. ممكن انت اسلوبك آآ جامد شوية فراجعة فعلا التزم حرفيا وفعلا حس براجع نفسه. حس فعلا مشكلته كانت في الرفق. كان محتاج شوية رفق بس
رجع بيقول فلم ازل بارض دوس. ادعوهم الى الاسلام. عارفين قعد مع دوسد دي يدعوهم الى الاسلام بقى بعد الوصية دي. وشوف التزام الصحابي بوصية النبي عليه الصلاة والسلام. قعد
معهم حوالي عشر سنين عشر سنين بعد كلمة النبي عليه الصلاة والسلام صبر عليهم صبر رهيب واستعمل الرفق المرة دي بيقول لها انا ما حضرتش بدر. وما حضرتش احد. وما حضرتش الخندق
وقدمت على النبي عليه الصلاة والسلام تمام؟ قدمت على النبي عليه الصلاة والسلام يعني فاتته الهجرة. يعني طبعا هو لما رجع له تاني كان في مكة برضو كان لسه في مكة فاتته الهجرة وفاته بدر واحد والخندق وراح للنبي عليه الصلاة والسلام بعد خيبر
وهو طالع من خيبر في سنة سبعة من الهجرة. يعني قعد تقريبا مع قومه عشر سنين ما زهقش. بسبب كلمة من النبي عليه الصلاة والسلام. مع انه زهق بسرعة وقال له ادعو عليهم
لقط يا جماعة التأسر السريع بيقول بقى جيت له في خيبر معي كام ؟ بيقول معي تمانين تمانين بيت من دوس تمانين بيت بيت من دوس. البيت انتم عارفين البيت يعني فيه بيت فيه كم واحد؟ يعني البيت ده ممكن يبقى قاعد فيه عشرة عشرين واحد في بيت
يعني قدم على النبي عليه الصلاة والسلام معه مسلا ولا الف بني ادم تسلموا معه الف واحد في قبيلة ده رقم ضخم وكان فيهم ابو هريرة كان في من؟ ابو هريرة في ميزان حسناته ان شاء الله
بيقول رحنا خيبر ولحقنا بالنبي عليه الصلاة والسلام وادانا من سهم خيبر سبحان الله ده عشان كده بقى نرجع تاني انا ليه سميت طفيل ابن عمرو الدوسي؟ الرجل الزي عاش مليون سنة. ده يرجعني لنقطة مهمة عايز اقولها لكم. وهي الدعوة الى الله. الله
اه جمال الدعوة. تخيل بقى لو لو كان النبي دعا عليهم كان خسر الطفيلي خسر كل الخير دوت صح او هو زهق لكن دلوقتي في ميزان حسنات الطفيلي كان بيت
تمانين بيت تمانين بيت بفروعهم هو عارف فكرة ده خلاهم يسلموا يعني الاساس كله معه الفكرة بمعنى ان كل ما سيتفرع عن التمانين بيت هو في ميزان حسناته يعني الداعية يا جماعة لما بيدعو واحد بياخد عمره في ميزان حسناته. يعني انا دلوقتي دعيتك انت ما كنتش ملتزم التزمت. وتبت الى الله بسببي
وعشت خمسين سنة ملتزم سبب بسببي مسلا. يبقى انا في ميزان حسناتي خمسين سنة عمل غير غير عمري انا غير الخمسين سنة بتوعي طب دعيت التاني لو انا عمري مسلا خمسين كل خمسين بزود خمسين بقى عمري مية وخمسين دعيت تالت بقى عمري متين دعيت رابع
عمري متين وخمسين بالرغم ان انا عايش خمسين برضو بس انا باخد اعمار كل من ادعوهم تخيل انت دعيت الف واحد وكل واحد من دول عاش خمسين سنة على الاسلام
يبقى معي خمسين الف سنة غير عمري وهي واقفة على الخمسين الف مش الخمسين الف دول لهم اولاد ها ولهم احفاد ها وليهم احفاد احفاد ولهم اجيال هتطلع من بعديهم مسلمة
بسبب الطفيلي بن عمرو الدوسي يبقى في ميزان حسناته خمسين الف سنة. ده كل العائلات اللي هتيجي بعد كده. يبقى فعلا نقدر نقول ان ميزان حسنات الطفيلي ما يقلش عن مليون سنة عمل
ودي بركة الدعوة الى الله ان انت بتاخد اعمار مش بس اللي التزم على ايدك. ما هو ابنه التزم. وبنته التزمت واتجوز واحدة ملتزمة. وهي اتجوزت واحد ملتزم. بسبب ان هي التزمت
بسببك يبقى انا جوازها كان في ميزان حسناتي وولادها في ميزان حسناتي واحفادها متخيل ممكن بركة الدعوة الى الله توصل فين عارف انا بشبه الدعوة الى عارفين الناس اللي كانوا بيقعدوا يقنعك بالتسويق الهرمي او التسويق الشبكي سبك منها دي خدعة وحكمه طبعا يعني ايه في شبهات كتيرة اوي. لكن فكرة التسويق الهرمي اللي
اللي بيضحكوا بها على الناس ديت دي فكرة دي بقى موجودة في الدعوة بجد بيقول لك انت لما تجيب واحد يبقى في تحتيك. ولو هو جاب واحد انت تاخد ولو الواحد ده جاب واحد انت برضو تاخد. طالما انت فوق كل اللي تحت بيبقوا بيرجع لك انت منهم ايه؟ عائد
ده بالزبط الدعوة بس ده الحلال ده التسويق الهرمي الحلال التسويق الشبكي الحلال مش بتاخد بقى جزء من ارباحه. انت بتاخد ارباحه كلها جزء من ارباحه تاخد زي ارباحه الدال على الخير كفاعله. من دعا الى هدى كان له مثل اجر من عمل به لا ينقص ذلك من اجورهم شيئا
يبقى ده التسويق الهرمي الحلال كل ما يبقى في ميزان حسناتي بيوت بتهتدي. ناس بتلتزم. بنات بتوب. شباب بيتوبوا. ده بيحفزني جدا وانا هقدر اعمل ايه؟ عمري كله خمسين سنة. هقدر اعمل ايه؟ ما عنديش وقت
يبقى انا بعمل ايه؟ بضاعف اعماري بالدعوة يبقى لازم يا جماعة تتحمس للدعوة. لازم تحاول على قد ما تقدر يبقى في ميزان حسناتك ناس تانية كتير انت مش هتقدر تعمل كل دوت
انا محتاج يجي لي من برة انشط انشط في الدعوة ما تنمش عمرك قصير هتطلع بكم واحد في العمر ده ده ده ده ده ده رصيدك الحقيقي انا نحن نحيي الموتى ونكتب ما قدموا وايه؟ واثارهم. واثارهم. وكل شيء احصيناه في امام مبين
فده يخليك لازم يبقى لي جهد دعوي لازم عشان ده بيحمسني اوي خلوا بقى لما يكون في ميزان حسنات ويا سلام بقى لو ربنا كرمك بواحد من اللي تابعه على ايدك بقى جامد جدا
يعني انت مسلا مسلا انت في حالك يعني ست طيبة ومش مش الجامدة قوي يعني مش الداعية بس يا رب كلمتي بنوتة مرة ربنا هداها بسببك البنوتة دي سابت وهي اتجوزت واحد ملتزم
وخلفوا ولد وربوه كويس الولد ده بقى داعية جامد جدا الولد ده بقى شيخ جامد جدا. الولد ده بقى مجاهد وشهيد ميزان حسنات الست الطيبة اللي فوق ديت كده بقول لك ليه بربط طفيلي بابو هريرة
وائل ابن عمرو طبعا عمله مش هيبقى زي ابو هريرة ابو هريرة في ميزان حسنات الطفيل ابن عمرو الدوسي اه لان يهدي الله بك رجلا واحدا واحدا خير لك من حمر النعم. يعني من النوق الحمر اغلى وانفس اموال العرب
انشط انشط شفت بقى الكلام طيب الطفيلي بن عمرو بقى في المرة التانية لما راح للنبي عليه الصلاة والسلام قال لك انا مش هسيبه جازيو انا سبته كتير وبتعلم من الطفايل الصبر صبر على خامه عشر سنين. يا جماعة ده انت بتكلم صاحبك مرتين بتقول ده مش هيعرض على جنة ابدا. صح
انتي كلمت صاحبتك مرتين في حواجبها فردت عليك يا رد مش كويس قالت لا انتي كافرة هتخش الجنة ابدا ليه يعني ليه يعني مش كده يا جماعة بالراحة. انا قعدت قعد مع قوم عشر سنين عشان يطلع بالتمانين بيت دولت
فبرضو الدعوة مش هتجيب معك بسرعة عشر سنين عشان يطلع بتمانين بيت. ما هو برضه مجهود كبير اوي انت ممكن تقعدي في الكلية اربع سنين دعوة عشان تطلعي بخمس بنات
ايه المشكلة مش قليل ممكن تقعد في الجامعة خمس سنين ست سنين. تطلع بعشر شباب ملتزمين. ايه المشكلة مش قليل. انا لو طلعت كل سنة باتنين ملتزمين ده رقم انت متخيل؟ ده رقم
مش لازم آآ فكرة المشاهدات اللي بتشوفوها على النت دي يا اما يجي لي ملايين المشاهدات يا اما مش هشتغل لا اطلع بواحد اطلع باتنين بركة. كل المشاهدات دي فيك اغلبها
انت اللي شايفه بعينك اصدق من المشاهدات اقعد في الجامعة اتعب سنة واطلع من ايدك ملتزم واحد ما تعرفش هيروح فين بعد كده. وولاده هيعملوا ايه بعد كده عش عيش وعيش نفسك بالدعوة
قعد بقى الطفيلي مع النبي قال لك انا مش هسيبه المرة دي ابدا قعد معه حضر معه فتح مكة. الله اكبر. وحضر معه حجة الوداع لغاية ما مات النبي عليه الصلاة والسلام
عاش مع ابو بكر الصديق وحضر حروب الردة. وهنا بقى اخر مشهد في حياة طفيل ابن عمرو الدوسي حروب الردة شارك في حروب الردة بقوة. سيد قومه يا جماعة ده احنا بنكتشف زاوية جديدة في الطفيل المعاملة دوسية
فارس ودي دايما اللي بيعمل لي مشكلة لما اجي اوصف صحابي اوصفه بايه مرة طفيل عمرو بنقوله الشاعر الداعية الرحيم الصبور فنان في الدعوة مجاهد شجاع الاديب مش عارف كل صحابي كده بنقف محتارين هو يتوصف به
بنقول الشخصية الاسلامية المتكاملة متزنة اضرب بسهم في كل باب اه بيتميز في باب او اتنين بس هو بيبقى كويس في الباقي دخل بقى طبعا ده سيد قوم وعارف يعني ايه سيد قومه يعني اشجع واحد شجاع اصلا
ركز بقى معي مين اللي دخل آآ مع الطفيلي ابن عمرو في الغزوة في معركة اليمامة اللي هي اخر معركة خاضها ابو بكر الصديق بجيش ابو بكر الصديق يعني مع
الكزاب مين معه تفتكره؟ ابنه عمرو ابن الطفيل ابن عمرو تاني اسمه ايه عمرو بن الطفيل بن عمرو الدوسي يا ابن هو ابنه التزم احنا بنعاني يا جماعة من ان احنا ولادنا مش بيلتزموا زينا
ونعاني ان بيوت الملتزمين ولادهم مش ملتزمين ليه ليه الظاهرة دي موجودة جزء كبير فبيقول الهداية بيد ربنا في الاخر والفتن كتير صح. بس انا ارى ان جزء كبير من المشكلة في الملتزمين نفسيهم
قسوة الاب احيانا اه اه الام اللي عايزة ابنها يبقى يبقى مهتدي يبقى زيهم فورا. ما عندهاش صبر عليه. مش عارف ان هو بني ادم. اعتبريه مدعو عادي اعتبري بنتك صاحبتك بتدعوها في الجامعة. ليه احنا عايزين ولادنا يطلعوا شبهنا في يوم وليلة
ليه عايزينهم يبقوا يبقوا يبقوا نفس ما يغلطوش عشان انت ابن الشيخ. امك فلانة ابوك فلان ما يغلطش ليه ما بنصبرش على ولادنا نرحمهم ونألف قلوبهم. ليه بنطلع فن الدعوة برة البيت
ومش بنطلع فن الدعوة جوة البيت ليه الاخت عندها اسلوب جميل وطريقة جميلة مع البنات في الدار وفي الجامعة مع ولادها قاسية ليه الاب آآ عايز ابنه شيخ زيه ليه
خد منه اللي يديه لك وحاول معه في اللي فاضل. واحدة واحدة اتعلم من النبي عليه الصلاة والسلام انك تدعي لهم كمال اللهم اهد دوس. دوس جت بدعوة ليه ما بتدعيش في كل سجدة لولادك؟ وانا قلت لكم قبل كده لي اخ صاحبي
ان شاء الله ملتزم جدا جدا. وداعية كبير وعالم كمان يعني مرة قاعد معي قال لي قال لي تصدق علاء انا اكتشفت ان انا مش جامد ولا حاجة قال لي ابويا مرة قعد معي فضفض لي وحكى لي حاجة اول مرة يقولها لي في حياته
قال لي ابويا قال لي عارف يا يا فلان انت من يوم ما اتولدت من يوم ما اتولدت وانا بدعي ربنا في كل سجدة باللي انت فيه دلوقتي تاني قال له يا ابني انت من يوم ما اتولدت
وانا بدعي ربنا في كل سجدة باللي انت فيه دلوقتي قال لي اكتشفت ان انا دعوة ابويا ادعوا لولادكم كتير وكلوا حاليا ما تدخلش بيتك فلوس حرام. واستعملوا فن الدعوة مع اولادكم زي ما بنستعمله مع الغريب
واصبر عليه. وممكن يقعد فترة مش ملتزم عادي. مش لازم عشان هو ابن الشيخ يبقى لازم يبقى شيخ في سانية. ممكن يضل فترة ويرجع تاني. وبنتك تبقى عنيدة فترة وربنا يهديها
واحدة واحدة عايزين ولادنا يبقوا ملتزمين نصبر عليهم. وندعي لهم كتير ونستعمل اساليب الدعوة. والشدة احيانا مفيدة. الحزم احيانا بينفع. العقاب بينفع بس بحساب القدر صعبة هم بيشوفوا كتير وعندهم بدائل غيرنا كتير
لازم اه لازم نرفق ابنه معه في الغزوة. الله مشهد جميل يلا اخر لقطة بقى آآ آآ حصل ايه تفتكروا وهو داخل معركة اليمامة صحابها بقى معه قال لهم اني قد رأيت رؤيا
اني قد رأيت رؤيا. قالوا له احكها لنا هو رايح لسه المعركة قال رأيت ان رأسي حلق. رأسي حلق وانه خرج من فمي طائر وانه لقيتني امرأة لقيتني امرأة فادخلتني في فرجها
لقيتني امرأة فادخلتني في فرجها وارى ابني عمرو يطلبني طلبا حسيسا. يعني بيجري ورايا ثم رأيته حبس عني. ثم هو ما لحقنيش قالوا خيرا. وبعد كده قال لهم لقد اولتها. انا بفهم في التفسير وعرفت تفسيرها. وهقول لكم تفسيرها كمان. قالوا له قل تفسيرها
قال اما حلق رأسي فوضعه. يعني انا رقبتي هتطير في المعركة دي. اما حلق رأسي فوضعه واما الطائر الذي خرج من فمي فهو روحي واما المرأة التي ادخلتني في فرجها
هي الارض تحفر لي ان الارض امنا. احنا منها خرجنا هيحفروا الحفرة كأن كأنه امرأة دخل في فرجها. فبيقول ديت امي هخش فيها يعني حتدفن واما طلب ابني اياي ثم حبسه عني
فاني اراه سيجهد ان يصيبه ما اصابني. يعني هيحاول يوصل للشهادة زيي بس مش هينولها بسرعة. هتتأخر عليه شوية حصل بالزبط اللي قاله دخل معركة اليمامة قاتل قتال رهيب قتل شهيدا في معركة اليمامة. ابن عمرو ابن الطفيل جرح جرح شديد اوشك به على الموت. ولكن سبحان الله ما ماتش. وتعافى بعد فترة
فترة طويلة وظل معافى ودخل معارك كتير بعديها ومات في معركة اليرموك مات في معركة اليرموك في زمان عمر بن الخطاب رضي الله عنه وارضاه. وصار الان فهمنا اللقب الاخير للطفيل ابن عمرو الدوسي
الشهيد ابو الشهيد الشهيد ابو الشهيد رسالة لكل واحد آآ في غزة في سوريا اللي هم شهداء وولادهم اصلا قبليهم كانوا شهداء. اللي دفن ابنه شهيد ثم هو مات شهيد او
دفن ابوه شهيد لكم في الطفيل ابن عمرو قدوة واسوة شهيد ابو شهيد عمرو ابن الطفيل ابن عمرو والطفيل ابن عمرو عيلة جميلة شهداء عند الله ابرار شوفوا قصة الطفيلي بدأت بانه حطوا القطن في ودانه عشان ما يسمعش الخير فابى الله الا ان يسلم ويبقى شهيد
وابنه شهيد ويبقى سبب في اسلام قومه. عرفنا كل القاب طفيل ابن عمرو ليه اتسمى زنور؟ ليه الشهيد ابو الشهيد ليه الداعية؟ ليه اللي عاش مليون سنة؟ نسأل الله يا رب انه يحبنا ويتقبل مننا حبنا
شديد للطفيل ابن عمرو الدوسي نسأل الله ان يجمعنا به في جنات النعيم. وان يرزقنا الشهادة في سبيله. احبوا هزا الرجل احبوا هزا الرجل. احبوا هزا هذا رجل املؤوا قلوبكم بالحب للطفيل ابن عمرو الدوسي. وقولوا لي في التعليقات
كنتم بتعرفوا الطفيلة ولا ما تعرفوش حبناه ولا ما حبناهوش ؟ ايه ايه رأيك في الطفيل ابن عمرو الدوسري؟ وايه اكتر مشهد اسر فيك في قصة طفيل ان عمرو الدوسي ان شاء الله نتقابل المرة القادمة في قصة جديدة ومشهد جديد روعة جديدة ربنا يا رب يجمعنا مع الصحابة الكرام. جزاكم الله كل خير
سبحانك اللهم ربنا وبحمدك اشهد ان لا اله الا انت استغفرك واتوب اليك